Eyes Open

"Eyes Open" (בעברית: "עֵינַיִם פְּקוּחוֹת") הוא סינגל שהוקלט על ידי הזמרת-יוצרת האמריקאית טיילור סוויפט, מתוך פסקול הסרט האמריקאי, "משחקי הרעב" (2012). השיר יצא לאור ב-27 במרץ 2012, על ידי חברות התקליטים ביג משין רקורדס וריפבליק רקורדס, כסינגל השני מתוך הפסקול. סוויפט כתבה את השיר לבדה והפיקה אותו עם נייתן צ'פמן. מבחינה מוזיקלית, הוא שיר רוק אלטרנטיבי. מבחינה לירית, מילותיו מדברות על יחסיה של קטניס אוורדין עם הקפיטול ועל כך שאסור לה לסמוך על אף אחד. השיר ספג שבחים ביקורתיים מטעם מבקרי המוזיקה, שרבים מהם תיארו אותו כבולט בפסקול. מעבר לכך, כתבו כי הוא מציג את הטון של סוויפט בצורה טובה יותר, בהשוואה לשיריה הקודמים. השיר קיבל מועמדות במהלך טקס פרסי בחירת הנוער 2012 בקטגוריית "הסינגל הטוב ביותר – אישה", וזכה בפרס. בארצות הברית, "Eyes Open" הגיע בשיאו למקום ה-19 במצעד הבילבורד הוט 100 והפך לשיר הראשון מסדרת "משחקי הערב" שהצליח לעשות זאת. איגוד תעשיית ההקלטות האמריקאי (RIAA) העניק לו את תואר הפלטינה, על מכירות של למעלה ממיליון עותקים במדינה, ובשנת 2017 דווח שנמכרו ממנו 400,000 עותקים נוספים. "Eyes Open" נכנס לעשירייה הפותחת במצעד הסינגלים שבניו זילנד. "Eyes Open" היה אחד משני שירים שסוויפט כתבה והקליטה עבור פסקול הסרט, "משחקי הרעב", כשהשני היה "Safe & Sound". סוויפט ביצעה לראשונה את השיר במהלך הופעה באוקלנד שהתקיימה במסגרת סיבוב ההופעות השני שלה "Speak Now World Tour". לפני שביצעה אותו היא אמרה לקהל: "אני ממש מתרגשת מזה [...] אבל, אני מתכוונת, אתם לא חושבים שאני אסתבך אם אבצע את זה ("Eyes Open") עכשיו? נראה שלא, נכון?". — סוויפט, במהלך הופעתה באוקלנד השיר הודלף לפני תאריך יציאתו הרשמי ב-20 במרץ 2012. קליפ המילים הרשמי שלו הועלה לערוץ היוטיוב של טיילור סוויפט ב-17 במאי באותה השנה. "Eyes Open" הוא שיר באורך של ארבע דקות וארבע שניות. מבקרי המוזיקה טענו שהוא מכיל את סוגת הרוק האלטרנטיבי. לדברי סוויפט, היא כתבה את השיר על יחסיה של קטניס אוורדין עם הקפיטול ועל כך שאסור לה לסמוך על אף אחד. היא תיארה אותו כמנוגד ל-"Safe & Sound" המלנכולי, וקבעה כי "השיר "Eyes Open" מהיר בהרבה מ-"Safe & Sound" והגוון המוזיקלי של שניהם שונה לחלוטין זה מזה". השיר נכתב בסולם סול מז'ור ובעל 137 פעימות בדקה. משמעות השיר קשורה בעיקר ל"משחקי הרעב". בסרט, צריכים תמיד להישאר ערניים ומכאן נגזר שמו של השיר "Eyes Open" (בעברית: "עיניים פקוחות"). כמו כן, מאבק ההישרדות של קטניס קשור לקשיים עמם התמודדה בחייה. היא מאמינה שבזמן שהיא מקיימת מעשים טובים, האנשים מאחוריה מחכים שתעשה טעות. בשירה של סוויפט "The Lucky One" הלקוח מהאלבום Red, ישנה התייחסות נוספת לסרט. הגשר המוזיקלי ב-"Eyes Open" מתייחס למשימה האחרונה שעל קטניס לבצע כדי לזכות ב"משחקי הרעב". השיר ספג שבחים ביקורתיים מטעם מבקרי המוזיקה, שרבים מהם תיארו אותו כבולט בפסקול. מעבר לכך, כתבו כי הוא מציג את הטון של סוויפט בצורה טובה יותר, בהשוואה לשיריה הקודמים. במהלך סקירת The Hunger Games: Songs from District 12 and Beyond, מאט ביורקה כינה את "Eyes Open" כאחד ה"בולטים" בו. ג'ייסון ליפשוץ מבילבורד סקר אותו גם כן, והפנה כלפיו ביקורת חיובית. ברולינג סטון הוא דורג במקום ה-104 ברשימת "כל 206 השירים של טיילור סוויפט, לפי דירוג", שפורסמה על ידי רוב שפילד. באטלנטיק שיבחו את השיר, תוך שכינו אותו כ"המנון המזכיר את אבריל לאבין". ב-BuzzFeed דורג במקום ה-115 ברשימת "167 השירים הטובים ביותר של טיילור סוויפט, לפי דירוג", בעוד שב-NME דורג במקום ה-119 ברשימת "השירים הטובים ביותר של טיילור סוויפט, לפי דירוג". במגזין Paste דורג במקום ה-93 ברשימת "158 השירים הטובים ביותר של טיילור סוויפט, לפי דירוג", תוך שב-Vulture דורג במקום ה-150 ברשימת "179 השירים הטובים ביותר של טיילור סוויפט, לפי דירוג". השיר הופיע לראשונה במצעד הבילבורד הוט 100 במקום ה-19 עם מכירות של למעלה מ-176,000 בשבוע הבכורה שלו. "Eyes Open" הופיע לראשונה במצעד שירי הפופ של בילבורד במקום ה-28, והפך לראשון שלה שהצליח להופיע לראשונה במקום כזה במצעד הזה, אך לאחר כמה חודשים הוציאה את השיר "We Are Never Ever Getting Back Together" שהופיע לראשונה במקום ה-18 במצעד. ב-28 באפריל 2012 דווח כי השיר עלה למקום ה-20 במצעד. השיר הופיע לראשונה במקום ה-24 במצעד 40 השירים למבוגרים וב-12 במאי 2012 עלה למקום ה-11. לאחר מכן, הפך לשירה ה-16 שקיבל את תואר הפלטינה בארצות הברית ולשירה השני מ-The Hunger Games שעשה זאת. בנובמבר 2017, דווח כי הוא נמכר בלמעלה מ-1.4 מיליון עותקים בארצות הברית, מה שהפך אותו לאחד משירי הנושא הנמכרים ביותר של סוויפט במדינה. מחוץ לארצות הברית, זכה "Eyes Open" להצלחה מתונה. בקנדה הוט 100 הגיע למקום ה-17 במצעד שפורסם ב-7 באפריל 2012. במצעד ה-CHR/Top 40 וה-Hot AC הגיע למקומות ה-34 וה-24 בהתאמה. במצעד הסינגלים האוסטרלי, הגיע למקום ה-47 במצעד שפורסם ב-26 במרץ 2012. בניו זילנד, הגיע למקום השישי, והפך לשירה השלישי של סוויפט שנכנס לעשירייה הפותחת במצעד של המדינה, כשהקודמים לכך היו "Love Story" ו-"You Belong with Me".‏ בנוסף לכך, "Eyes Open" זכה להצלחה במצעד הסינגלים האירי ובמצעד הסינגלים הבריטי, שם הגיע למקומות ה-65 וה-70 בהתאמה. "Eyes Open" היה השיר היחיד מסדרת סרטי "משחקי הרעב" שהצליח להגיע למקום ה-19 במצעד הבילבורד הוט 100, עד שבשנת 2014 הצליח השיר "The Hanging Tree" של ג'יימס ניוטון הווארד וג'ניפר לורנס להגיע למקום ה-12. מידע על היצירה "Eyes Open" באתר מיוזיק בריינז מידע על הסינגל "Eyes Open" באתר מיוזיק בריינז סרטון השיר "Eyes Open" באתר יוטיוב WebCite query result, www.webcitation.org The Hunger Games: Songs From District 12 And Beyond, נבדק ב-2021-02-28 Taylor Swift – Eyes Open (2012, CD) (באנגלית), נבדק ב-2021-02-28 Taylor Swift – Eyes Open (באנגלית), נבדק ב-2021-02-28 Ask Billboard: Taylor Swift's Career Album & Song Sales, Billboard (באנגלית) charts.org.nz - Discography Taylor Swift, charts.nz Taylor Swift Unveils Hunger Games Song "Eyes Open", E! Online, ‏Mon Mar 19 15:42:00 GMT+0 2012 Crystal Bell, LISTEN: 'Hunger Games' Songs Leak, HuffPost, ‏2012-03-15 (באנגלית) Music Videos : Taylor Swift, web.archive.org, ‏2012-05-27 Taylor Swift - Eyes Open (Lyric Version) Taylor Swift Previews Hunger Games Song 'Eyes Open' - Celebrity Gossip, News & Photos, Movie Reviews, Competitions - Entertainmentwise, web.archive.org, ‏2012-03-16 Taylor Swift Keeps 'Eyes Open' on New 'Hunger Games' Tune, Billboard (באנגלית) Brittany Joy CooperPublished: March 20, 2012, Taylor Swift Spills About Writing 'Eyes Open' for 'The Hunger Games' Soundtrack, Taste of Country (באנגלית) Key & BPM for Eyes Open by Taylor Swift | Tunebat, tunebat.com Everybody's waiting / Everybody's watching / Even when you're sleeping / Keep your ey-eyes open, Genius (באנגלית) Taylor Swift – The Lucky One (באנגלית), נבדק ב-2021-02-28 Keep your feet ready / Heartbeat steady / Keep your eyes open / Keep your aim locked / The night goes dark / Keep your eyes open, Genius (באנגלית) Various Artists - The Hunger Games Soundtrack | Country Music Reviews, Taylor Swift to Lady Antebellum | Roughstock.com, web.archive.org, ‏2012-05-29 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Jen Doll, Does The Hunger Games Soundtrack Measure Up to the Movie?, The Atlantic, ‏2012-03-29 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Fun. Notch Fourth Week Atop Hot 100, Billboard (באנגלית) Justin Bieber, Taylor Swift, Jennifer Lopez Storm Pop Songs, Billboard (באנגלית) Taylor Swift, Billboard Week Ending July 15, 2012. Songs: Blow Me (One More Hit), www.yahoo.com (באנגלית אמריקאית) australian-charts.com - Discography Taylor Swift, australian-charts.com Eyes Open by Taylor Swift - Music Charts, acharts.co James Newton Howard, Billboard Teen Choice Awards 2012: Complete Winners List - MTV, web.archive.org, ‏2015-07-02 Gold & Platinum, RIAA (באנגלית) Ask Billboard: Taylor Swift's Career Album & Song Sales, Billboard The Official New Zealand Music Chart, THE OFFICIAL NZ MUSIC CHART (באנגלית) Taylor Swift - "Eyes Open" Sales, טוויטר, ‏5 בפברואר 2020 WebCite query result, www.webcitation.org